127 



Del andre Smaavadere. Der vedblev saa at være nogle til sidst 

 i September, medens jeg aldrig har truffet den i Oktober. I 

 1917 ynglede øjensynligt adskillige Par i Eskemose. 



De to andre Præstekravearter har jeg aldrig truffet her i 

 Egnen. 



STRANDSKADE f//cp/rja/ojD«s ostreologiis). I de Aar, jeg har 

 boet her, har Strandskaden stadig holdt til som Ynglefugl paa 

 Svelmø; herind i Fjorden kommer den saa at sige aldrig. Den 

 indfinder sig først i Marts, undertiden maaske før, og træffes saa 

 hele Foraaret igennem paa Svelmø, ofte staaende paa Stenene 

 ude i Stranden; her ruger altid enkelte Par, og Reden har 

 jeg fundet næsten hvert Aar, som et Kuriosum en Gang midt i 

 et Hjulspor paa Kørevejen gennem Øen, der dog langtfra be- 

 færdes hver Dag. Endnu i August ses enkelte paa Svelmø, men 

 de trækker forholdsvis tidligt paa Eftersommeren ud til de aabne 

 Kyster. 



STENVENDER (Strepsilas interpres). Jeg har kun set den 

 en Gang ved Foraarslid 3 Gange om Eftersommeren paa Svelmø, 

 altid i Selskab med andre Vadere. 



LILLE REGNSPOVE (Numeniiis phæopas). Den ses og 

 høres de fleste Aar, men aldrig i synderlig stort Tal. Det er en 

 af de sene Trækfugle, der først viser sig i første Halvdel af 

 Maj; allerede hen i Juh vender de første tilbage paa Trækket 

 sydefter, træffes af og til i August— September. Stundom ses 

 nogle paa Svelmø, men de fleste berører ikke Landet her, 

 trækker kun over, let kendelige ved deres Skrig; det er oftest 

 om Dagen, man hører dem trække, ikke om Aftenen som Stor- 

 spoven. 



STORSPOVE (Numenius arqvatiis). Den hører til de faste 

 aarlige Gæster, viser sig paa For- og Efteraarstrækket. Den 

 høres, naar den trækker over om Natten, ofte i stort Tal, under- 

 tiden om Dagen, den ses ved Stranden, paa Svelmø og i Ind- 

 dæmningen, men Tallet, hvori den viser sig, er sjældent ret 

 stort og naar ikke op til de Mængder, hvori Fuglen kan træffes 

 andetsteds her i Landet; oftest er det nogle faa Stykker, man 

 ser sammen; en Flok paa 10 er allerede stor, og de største 



9* 



